钦定古今图书集成/明伦汇编/氏族典/第044卷 > 《凌迪知万姓统谱》 > 迟凤翔
## 钦定古今图书集成/明伦汇编/氏族典/第044卷 > 《凌迪知万姓统谱》 > 迟凤翔

按《临朐县志》：“凤翔，字德征，号朐冈。嘉靖甲辰进士，授
户部主事，监兑苏松，督储陇右，理饷大同，俱以廉能
著。迁兵部职方武选司郎中。黜陟严明，不阿权贵。升
洮岷兵备副使，饬戎兴学兼举。旋晋参政，分守泾州。
后陞都察院右佥都御史，巡抚宣府，以边功赐白金
文绮。继抚郧阳，转大理卿。未几，以少司农抚河南，平”
妖贼李应干等，复蒙嘉赉，晋少司马。顷以查理边墙，
赐麟衣一袭。既而护陵寝，捍御多方，竟保无虞。以母
病，疏再请，乃允。归里。所著有《四书说》《易经说》《朐冈集》
行世。